Hirosimas miera memoriāls

Hirosimas miera memoriāls (, Hiroshima heiwa kinenhi), arī Bumbas kupols (, Genbaku Dōmu) ietilpst Hirosimas miera memoriālajā parkā Hirosimā, Japānā. Izveidots to cilvēku, kas mira pilsētas bombardēšanā , piemiņai. Bombardēšanā mira vairāk nekā 90 tūkstoši cilvēku, pēc tam no radiācijas mira vēl 70 tūkstoši. Memoriāls ir galvenais objekts parkā.

Pirms Otrā pasaules kara šis bija izstāžu centrs. Ēkas projektu 1915. gadā izstrādāja čehu arhitekts Jans Lecels. Bombardēšanā ēka smagi cietusi; tā atradās tikai 160 metrus no sprādziena epicentra. Pēc kara tā tika nostiprināta, lai novērstu turpmāku sagrūšanu. 1996. gadā miera memoriāls tika iekļauts UNESCO Pasaules mantojuma sarakstā.

 Ārējās saites 



Kategorija:Hirosima
Kategorija:Memoriāli
Kategorija:Otrais pasaules karš
Kategorija:UNESCO Pasaules mantojuma vietas Japānā